**Sporta dienas bērniem un jauniešiem “Jāņa Čakstes prospekta festivāls”**

**NOLIKUMS**

**1. Sporta dienas bērniem un jauniešiem “Jāņa Čakstes prospekta festivāls” (turpmāk - pasākums) mērķis:**

- popularizēt Ogres novadā iemīļotus sporta veidus (florbols, basketbols, orientēšanās) dažāda vecuma un dažādas fiziskās sagatavotības mērķa grupai Ogres novadā;

- popularizēt veselīgu dzīvesveidu;

- veicināt Ogres novada bērnu un jauniešu brīvā laika pavadīšanas kvalitātes dažādošanu un uzlabošanu;

- radīt vēlmi vairāk pievērsties fiziskām aktivitātēm, veicināt savstarpējo sadarbību un komunikāciju ar vienaudžiem, aktīvi un jautri pavadīt brīvo laiku kopā sportojot;

- veicināt jaunāko dalībnieku radošumu un radīt interesi fiziski izkustēties.

**2. Laiks un vieta:**

Pasākums notiek **2021.gada 31.jūlijā Ogrē, Jāņa Čakstes prospektā 16 un 16A (pļavā)**. Reģistrēšanās un komandu veidošana no plkst.11:00. Pasākuma sākums plkst. 12.00.

**3. Dalībnieki:**

Pasākumā var piedalīties ikviens Ogres novada bērns vai jaunietis vecuma grupā no 6 līdz 16 gadiem, t.sk. prioritāte ir bēniem no jauniešiem no daudzbērnu ģimenēm, jaunieši, kas cieš no mobinga:

3.1. pamatsacensībās (florbols, basketbola spēle “Mīnusi”, orientēšanās) piedalās dalībnieki no 11-16 gadiem;

3.2. radošās darbnīcās un zirgu skriešanās sacensībās piedalās bērni no 6 gadu vecuma.

Par dalībnieka veselības stāvokli atbild viņa vecāki.

**4. Pasākuma norise:**

Diena iesāksies ar zumbas nodarbību, turpināsies ar sporta aktivitātēm: florbolu, basketbola spēli “Mīnusi”, orientēšanos, kā arī komandu saliedēšanās aktivitātēm. Pasākuma laikā darbosies radošā darbnīca dalībniekiem no 6 gadu vecuma, kuri varēs izgatavot paši savu zirdziņu, lai piedalītos “Zirgu skriešanās” sacensībās speciāli sagatavotā šķēršļu trasītē.

**5. Pasākuma PROGRAMMA:**

● 11:00 -12:00 Reģistrēšanās, komandu veidošana

● 12:00 -12:15 Pasākuma atklāšana, svinīgā uzruna

● 12:15 – 13:00 Zumbas nodarbība

● 13:00 – 17:00:

Pamatsacensības vecuma grupai no 11-16 gadiem:

 -florbols (komandu sacensība pa 3 dalībniekiem);

-basketbola spēle “Mīnusi” (individuāla sacensība);

-orientēšanās (individuāla sacensība);

Sacensības vecuma grupai no 6-11 gadi:

- “Zirgu skriešanās” sacensības (individuāla sacensība) ar paša izgatavotu zirdziņu.

* No 13:00-17:00 komandu saliedēšanās aktivitātes tiem, kas startējuši vai gaida savu startu sacensībās (komandas pa 3 dalībniekiem veido iepriekš vai uz vietas)
* No 13:00- 17:00 darbosies radošā darbnīca bērniem no 6 gadu vecuma;
* No 17:30 – 18:00 apbalvošana.

**6. Sacensību noteikumi un vērtēšanas kritēriji:**

**Pamatsacensības vecuma grupai no 11-16 gadi:**

6.1. **Florbols.** Sacensībās piedalās komanda, kas sastāv no 3 dalībniekiem. Pamatsacensības notiek grupās: 3 min x2, ievērojot klasiskos florbola spēles noteikumus, kas pielāgoti pļavas apstākļiem. Noteikumu pārkāpumu gadījumā soda metiens no centra tukšos vārtos. Uzvar tā komanda, kura guvusi vairāk vārtus. Uzvarētāja komanda iegūst 2 punktus. Ja rezultāts ir neizšķirts, tad komanda saņem katra 1 punktu. Zaudētāja komandai 0 punkti. Medaļu sadale pēc playoff principa.

6.2. **Basketbola spēle “Mīnusi”.** Individuāla sacensība: vienlaicīgi vienā spēlē piedalās 3 dalībnieki. Metējs met grozā no jebkuras vietas:

1) ja netrāpa grozā, tad met nākamais no jebkuras vietas;

2) ja trāpa grozā, tad met nākamais dalībnieks no tās pašas vietas, kur stāvēja dalībnieks, kurš iemeta bumbu grozā. Ja viņš netrāpa, tad iegūst “mīnusu”, ja trāpa, tad nākamais met no tās pašas vietas.

Metieni tiek izdarīti līdz kāds no trīs dalībniekiem iegūst 3 “mīnusus”.

Uzvar tas, kuram ir vismazāk “mīnusi”.

6.3. **Orientēšanās.**

Individuāla sacensība, kas sastāv no 2 kārtām:

1. kārta: distance ar 6 kontrolpunktiem ierobežotā teritorijā, kuri jāatrod pareizā secībā. Distance- viegli skrienams mežs.

2. kārta: dalībnieks veic orientēšanās distanci, kas sastāv no labirinta, kurā atrodas 6 kontrolpunkti.

Medaļu sadale pēc ātrākā rezultāta. Ja neatrod kādu no kontrolpunktiem vai atrod, bet tie ir nepareizā secībā, tad ir diskvalifikācija (netiek ieskaitīts laiks).

**Sacensības bērniem no 6-11 gadi:**

6.4. “Zirgu skriešanās” sacensības.Individuāla sacensība. Šķēršļu trase, kuru veic ar radošajā darbnīcā izgatavoto zirdziņu. Uzvar tas, kuram ātrākais laiks. Par nogāztu šķērsli soda punkti: +10 sekundes. Medaļu sadale pēc rezultātīvākā laika.

\*Sacensību laikā paredzētas komandu saliedēšanās aktivitātes, ar mērķi saliedēt komandu, uzlabot savstarpējo komunikāciju un sadarbību.

**7. Pieteikšanās:**

**Sporta dienas bērniem un jauniešiem “Jāņa Čakstes prospekta festivāls”** online reģistrācija - līdz 2021.gada 30.jūlijam plkst. 21.00. [Pieteikuma anketa šeit](https://docs.google.com/forms/d/1iFyGxFcLgezCMlx1WVWidhPOxeKS99RoOJbeRbGZYV0/edit) Pieteikties sacensībām un izveidot komandu varēs arī sacensību vietā līdz plkst. 12:00. Sacensību pieteikums apliecina, ka sacensības dalībnieks neiebilst sacensību laikā organizatoru uzņemto fotogrāfiju izmantošanai plašsaziņas līdzekļos un sociālajos tīklos.

**8. Pasākuma organizatori:** Jauniešu iniciatīvas festivālu rīko SIA “OAP Birojs” - uzņēmums, kas piedāvā bērnu nometņu, radošo darbnīcu, dažādu sporta un atpūtas pasākumu organizēšanu, sadarbībā ar aktīviem jauniešiem un sporta mīļotājiem. Sacensību galvenie tiesneši – Jānis Žugris, Gustavs Zariņš, Ralfs Kalniņš, Mārtiņš Žugris, Iveta Žugre un citi brīvprātīgie palīgi.

**9. Apbalvošana:**

Katrā sporta veidā (florbols, basketbola spēle “Mīnusi”, orientēšanās, “Zirgu skriešanās” sacensībās) uzvarētāji- pirmo trīs vietu ieguvēji tiek apbalvoti ar medaļām un veicināšanas balvām. Kopvērtējumā piedalās dalībnieks, ja viņš ir piedalījies vismaz divās sporta disciplīnās: florbols un orientēšanās; florbols un basketbola spēle “Mīnusi” vai orientēšanās un basketbola spēle “Mīnusi”). Kopvērtējuma pirmās trīs vietas tiek apbalvotas ar kausiem un veicināšanas balvām. Ja kopvērtējumā ir vienāds rezultāts vairākiem dalībniekiem, tad notiek papildus sacensība: virves vilkšana. Balvu iegūst tas dalībnieks, kurš ir uzvarējis.

**10. Dalība pasākumā ir bezmaksas.** Pasākums tiek organizēts un finansēts Ogres novada pašvaldības projekta konkursa "Radoši – Aktīvi – Darbīgi – Izglītojoši – Ogres novadam!" ("R.A.D.I. – Ogres novadam") ietvaros.

**11. Citi nosacījumi:** Pasākuma norises vietā vienlaicīgi atrodas tikai tāds personu skaits, kas atbilstoši sporta norises vietas ietilpībai, darbības specifikai un cilvēku plūsmām nodrošinātu MK 09.06.2020. noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” prasības, kā arī citu šajā dokumentā noteikto nosacījumu izpildi, vienlaikus stingri ievērojot spēkā esošos piesardzības pasākumus. Piesardzības pasākumi ietver prasības roku higiēnai un virsmu dezinfekcijai un 2m distances ievērošanu, kā arī aizsargmasku lietošanu. Organizatori nodrošina ar dezinfekcijas līdzekļiem.

Ierodoties uz pasākumu reģistrēšanās notiek rindas kārtība, pa vienam dalībniekam, ievērojot 2m distanci. Rezultātu izziņošana notiek tikai caur pasākuma informatoru. Rezultāti tiek publicēti pie oficiālā ziņojuma dēļa. Apbalvošanā piedalās tikai balvas saņēmēji.

Pasākuma norises vietā dalībniekam vecuma grupā no 6-11 gadi pieļaujama 1 pavadošā persona, pārējie dalībnieki pasākumā piedalās bez pavadošām personām.

Katrs pasākuma dalībnieks piesakoties pasākumā apliecina, ka uzņemas pilnu atbildību par savu drošību un veselību. Pasākuma organizatori nenes atbildību par dalībnieku iespējamām traumām pasākuma laikā, pirms un pēc tām.

Pasākuma laikā tiks fotografēts un filmēts.

Piesakoties pasākumā, dalībnieki apliecina, ka organizatoriem ir tiesības izmantot projekta publicitātes nodrošināšanai, sabiedrisko attiecību un reklāmas mērķiem pasākuma laikā uzņemtās fotogrāfijas un videomateriālus bez saskaņošanas ar tajos redzamajiem cilvēkiem, kā arī piedāvāt dalībniekiem iespēju lejuplādēt foto un video.